b'\n_START_ARTICLE_\nFriedrich Mitterwurzer\n_START_PARAGRAPH_\nFriedrich Mitterwurzer (16. lokakuuta 1844 Dresden \xe2\x80\x93 13. helmikuuta 1897 Wien) oli it\xc3\xa4valtalainen n\xc3\xa4yttelij\xc3\xa4.\n_START_SECTION_\nEl\xc3\xa4m\xc3\xa4\n_START_PARAGRAPH_\nMitterwurzer sai 27-vuotiaana kiinnityksen Wienin Burgtheateriin. H\xc3\xa4n saavutti merkitt\xc3\xa4vi\xc3\xa4 voittoja muun muassa Faustin ja Mephiston rooleissa. Vaikka h\xc3\xa4n tulkitsi useita demonisia hahmoja, h\xc3\xa4n profiloitui ennen kaikkea naturalistisen n\xc3\xa4ytt\xc3\xa4m\xc3\xb6taiteen pioneerina. Vuosina 1879\xe2\x80\x931884 h\xc3\xa4n ty\xc3\xb6skenteli ohjaajana Wienin Kaupunginteatterissa, jonka j\xc3\xa4lkeen h\xc3\xa4n siirtyi ohjaajaksi Carltheateriin._NEWLINE_Vuosina 1886\xe2\x80\x931894 Mitterwurzer teki menestyksekk\xc3\xa4it\xc3\xa4 kiertueita Saksassa, Alankomaissa ja Yhdysvalloissa. Vuonna 1894 h\xc3\xa4n otti uudelleen pestin Burgtheaterista. Friedrich Mitterwurz kuoli 52-vuotiaana Wieniss\xc3\xa4. H\xc3\xa4net on haudattu Grinzingin hautausmaalle samaisessa kaupungissa._NEWLINE_Vuonna 1928 Wienin D\xc3\xb6blingin kaupunginosaan (19. Bezirk) nimettiin katu, Mitterwurzergasse, Mitterwurzerin muistoksi ja vuonna 1982 puolestaan Mitterwurzerweg h\xc3\xa4nen aviopuolisonsa Wilhelminen kunniaksi.'